b'\n_START_ARTICLE_\nT. M. Lewin\n_START_SECTION_\nHistorie\n_START_PARAGRAPH_\nVirksomheden blev grundlagt i 1898, da Thomas Mayes Lewin (T.M. Lewin) \xc3\xa5bnede sin f\xc3\xb8rste butik p\xc3\xa5 Jermyn Street, St James\'s, London. T. M. Lewin producerede skjorter og andre bekl\xc3\xa6dningsgenstande, og var med til at producere p\xc3\xa5 nye innovative m\xc3\xa5der. Grundl\xc3\xa6ggeren var en af de f\xc3\xb8rste, der fremstillede en "frakke-skjorte", der er en skjorte, som man tager p\xc3\xa5 som en frakke med knapper det skal lukkes for forsiden._NEWLINE_T. M. Lewin & Sons handlede under begge verdenskrige, og det var i denne periode, at man begyndte at fremstille ting til Club Colours, og man producerede til b\xc3\xa5de RAF, British Army, skoleslips og til sportsforeninger._NEWLINE_I 1979 blev T. M. Lewin & Sons k\xc3\xb8bt af McKenna-familien. I 1980 sluttede Geoff Quinn fra Turnbull & Asser sig til. McKenna-familien og Geoff Quinn \xc3\xb8nskede at k\xc3\xb8be skjorterne direkte fra producenterne, og som konsekvens af dette k\xc3\xb8bte man i 1983 Asquith Brown, der var en skjorteproducent, der var ejet af John Francomb, der efterf\xc3\xb8lgende blev en del af ledelsen i T. M. Lewin. I 1980\'erne voksede firmaet meget, efter man begyndte at forhandle direkte med producenterne._NEWLINE_I 1989 \xc3\xa5bnede T. M. Lewin sin anden butik i Lime Street, London, og i 1993 blev Geoff Quinn administrerende direkt\xc3\xb8r, efter begge McKenna-br\xc3\xb8drene var d\xc3\xb8de. I 1990\'erne fortsatte T. M. Lewin med at \xc3\xa5bne nye butikker og udvidede deres produktsortiment. I 2005 introducerede man jakkes\xc3\xa6t i portef\xc3\xb8lgen efter to \xc3\xa5rs udvikling._NEWLINE_Klubslips er stadig en stor del af firmaets salg, og det inkluderede regimentslips til British Army, RAF, colleges og universiteter._NEWLINE_I 2012 lavede man en aftale med Myer i Australien, og T. M. Lewin \xc3\xa5bnede herefter sin f\xc3\xb8rste btuik i landet den 30. januar, og m\xc3\xa6rket bliver forhandlet i flere af Myers butikker.\n_START_SECTION_\nUdbredelse\n_START_PARAGRAPH_\nI dag driver T. M. Lewin 75 butikker i Storbritannien og Irland, hvoraf 38 ligger i Greater London, og otte som en del af House of Fraser. Der er ogs\xc3\xa5 adskillige butikker over hele verden samt en online butik. Virksomheden har ogs\xc3\xa5 tilretning af t\xc3\xb8j._NEWLINE_T. M. Lewins skjorter bliver ikke l\xc3\xa6ngere fremstillet i Storbritannien. Firmaet fremstiller stadig skoleslips til mange offentlige skoler i Storbritannien.'